NaiveNeuron/SloPal huggingface dataset:
Zmajkovičová, Renáta, poslankyňa NR SR (2010-09-07):
Ďakujem za slovo. Je to skutočne vysoko neštandardný postup druhého najvyššieho ústavného činiteľa a ja mám za to, že predseda parlamentu zneužil svoju funkciu, aparát Národnej rady a finančné prostriedky Národnej rady na svoje politické ciele. Na najbližšej schôdzi, národnej, na najbližšej schôdzi výboru pre nezlučiteľnosť funkcií navrhnem začať konanie voči predsedovi parlamentu.
Puškárová, Paula, poslankyňa NR SR (2024-09-11):
Ďakujem veľmi pekne, pán predsedajúci. Vážené kolegyne, kolegovia, v súlade so zákonom o rokovacom poriadku som bola určená za spravodajkyňu k návrhu uvedeného zákona. Predkladám informáciu k predloženému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a v gestorskom výbore do 32 dní. Prosím, pán predsedajúci, otvorte všeobecnú rozpravu.
B. Bugár, podpredseda NR SR: (2006-04-19):
Zapnite mikrofón pánovi poslancovi Mikloškovi a prosím vás, aby ste si dávali trošku pozor.
Kuffa, Štefan, poslanec NR SR (2023-06-14):
... Tuná, pán Ódor, sedíte, to bola taká ostuda, to je hanba pre Slovenskú republiku... (Hovorené súbežne s predsedajúcim.)
Hrušovský, Pavol, podpredseda NR SR (2011-09-14):
Pán poslanec Kaliňák.
Danko, Andrej, predseda NR SR (2019-02-14):
Vážené panie poslankyne, vážení páni poslanci, poprosím o kľud v sále. Otváram desiaty rokovací deň 40. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Nehézová a z dôvodu PN pani poslankyňa Bašistová a pán poslanec Ďurovčík. Pokračujeme teda v rokovaní o návrhu na voľbu kandidátov na sudcov Ústavného súdu (tlač 1265). A chcel by som vám poskytnúť informáciu z uznesenia ústavnoprávneho výboru zo 14. februára 2019 k mojej žiadosti o tom, aby bolo zaujaté stanovisko k spôsobu vykonania opakovanej voľby kandidátov na sudcov Ústavného súdu Slovenskej republiky. Ústavnoprávny výbor Národnej rady Slovenskej republiky odporučil Národnej rade Slovenskej republiky vykonať verejnú opakovanú voľbu kandidátov na sudcov Ústavného súdu Slovenskej republiky. Nebudem ešte raz zdôvodňovať svoju žiadosť na výbor, ale ste si vedomí legislatívneho zmätku, ktorý, verím, v najbližšej novele odstránime, a teda nemôže byť pochýb o tom, že druhé kolo, opakované, má byť verejné, tak ako prvé kolo. Čo sa týka postupu, je tu ešte procedurálny návrh, pán poslanec Číž, nech sa páči. (Pokračovanie rokovania opakovanou voľbou o návrhu na voľbu kandidátov na sudcov Ústavného súdu Slovenskej republiky , tlač 1265.)
Fronc, Martin, poslanec NR SR (2012-08-01):
Ďakujem pekne, pani predsedajúca. Som rád, pán kolega, že ste v úvode povedali jednu podstatnú vec, že štát nemá naozaj žiadne peniaze. Štát hospodári len s tými peniazmi, ktoré vyberie od ľudí na daniach, či priamych, nepriamych, akýchkoľvek iných. To je socialisticky dlhodobo indoktrinovaný nezmysel ľuďom, že štát im dáva, štát rozdáva, štát ich živí. To nie je pravda. Ale teraz rozhoduje o tých peniazoch vybraných od ľudí, de facto o veľkých peniazoch, ktoré ovplyvnia život všetkých nás, nielen tých, ktorí dneska sú v penzii, ale aj tých, ktorí tam budú o dvadsať či tridsať rokov. A ten problém v tom, že prečo tu tak dlho sedíme, je, že jedni hovoria svoje výhrady, argumenty proti návrhu a tá druhá strana sa tvári, že je hluchá, neodpovedá, nevie jeden argument dať späť. Čaká jednoducho, že si to odsúhlasí svojou osemdesiattrojkou a tým to vybavené má. V tom je ten problém. Ďakujem.
M. Číž, podpredseda NR SR: (2007-03-28):
(Hlasovanie.) Prítomných 140 poslancov, za návrh 140 poslancov. Konštatujem, že tento návrh sme schválili.
Glváč, Martin, podpredseda NR SR (2017-02-02):
(Povedané súbežne s rečníkom.) Pokračujte ďalej, dobre? Pokračujte ďalej!
P. Hrušovský, predseda NR SR: (2005-12-07):
(Hlasovanie.) 129 prítomných, 17 za, 50 proti, 60 sa zdržalo, 2 nehlasovali. Návrh sme neschválili.
Cmorej, Peter, poslanec NR SR (2021-11-09):
Marek, ty si hovoril o Janke Cigánikovej ako o bojovníčke za prístupnejšie a legálnejšie potraty, tak len v tomto ťa chcem poopraviť. My nebojujeme za prístupnejšie a legálnejšie potraty, my si myslíme, že náš zákon je dosť dobrý, je hodnotený ako jeden z najlepších na svete a nemienime predlžovať napríklad lehotu, počas ktorej môže ísť žena na potrat, tých 12 týždňov je pre nás akurát dosť. Potom si... Keby prišiel takýto návrh, tak rovno hovorím, že budeme hlasovať proti. Potom si opäť odôvodňoval tých našich 96 či 72 hodín, že chcete pre ženy viac času, aby sa mali šancu porozprávať s manželom, s niekým iným a neviem čo. Do toho 12 týždňa ony nerozmýšľajú? Ony nemajú dosť toho času na rozmýšľanie? A keď chcete viacej času na rozmýšľanie, nemali by viacej času ešte, keby ste napríklad predĺžili tú lehotu na potrat na 18 týždňov? Však vtedy by mali o ďalších šesť týždňov viacej na rozmýšľanie, nie? Však týmto argumentujete, nech ženy rozmýšľajú. Tak nech rozmýšľajú ďalších šesť týždňov. To ale už nechcete, že? Za to by ste tam by ste hlasovali proti aj vy aj my. Marek, dám ti dve priame otázky, keď si tu teda hovoril o tom, ako chceš pomôcť ženám. Podporíš, aby mamičky, ktoré si privyrábali, mali vyššiu materskú? Podporíš, aby ženy dostávali príspevok na viac živonarodených detí? Ďakujem ti dopredu za odpoveď.
Bugár, Béla, podpredseda NR SR (2016-10-14):
Pán poslanec Kresák.
Hrušovský, Pavol, predseda NR SR (2011-12-08):
Pán poslanec, prepáčte, ale stačilo. (Hlasy z pléna.)
Hort, Milan, podpredseda NR SR (2011-07-06):
Ďalej pán poslanec Peter Šuca, nech sa páči.
Blanár, Juraj, podpredseda NR SR (2021-06-22):
Ďakujem, pani spravodajkyňa, môžete zaujať miesto určené pre spravodajcu a otváram rozpravu. Konštatujem, že písomne som neobdržal žiadnu prihlášku, preto dávam teraz možnosť prihlásiť sa ústne do rozpravy. Traja páni poslanci a poslankyňa, ak nikto viac, uzatváram možnosť prihlásiť sa do rozpravy. Ako prvý vystúpi pán poslanec Ján Blcháč, nech sa páči, máte slovo.
Klus, Martin, podpredseda NR SR (2019-10-24):
Ďakujem aj ja.
Laššáková, Jana, podpredsedníčka NR SR (2013-02-14):
Páni poslanci, poprosím vás o pokoj.
Shahzad, Silvia, poslankyňa NR SR (2018-06-12):
Myslím, že takéto prípady sa stávajú hlavne preto, že, že naozaj tí pracovníci na úradoch nemajú na tých ľudí čas a nevenujú sa im dostatočne. Presne toto je ukážka. A neviem, či si si všimla, kolegyňa, že pán minister opäť za celý čas v rozprave nepovedal ani slovo, ako to býva zvykom u iných ministrov. Takže má poslednú príležitosť. Verím, že ju využije. Ďakujem.
Glváč, Martin, podpredseda NR SR (2016-05-17):
Pán poslanec Kresák.
Drdul, Dominik, poslanec NR SR (2022-12-01):
Pán predsedajúci, prepáčte, iba procedurálny, aby sme si porozumeli, 1230 tlač, áno? Dobre, v poriadku. Takže, vážený pán predsedajúci, vážené panie poslankyne, páni poslanci, dovoľte, aby som vás informoval o prerokovaní uvedeného návrhu zákona vo výboroch. Národná rada pridelila návrh zákona na prerokovanie ústavnoprávnemu výboru a výboru pre sociálne veci. Ako gestorský výbor určila ústavnoprávny výbor, ako aj lehoty na prerokovanie návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Návrh zákona prerokoval výbor pre sociálne veci a odporúčal ho schváliť. Ústavnoprávny výbor návrh zákona prerokoval, avšak neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov. Ústavnoprávny výbor ako gestorský výbor o návrhu spoločnej správy vrátane stanoviska gestorského výboru nerokoval, keďže nebol uznášaniaschopný. Predseda ústavnoprávneho výboru ma zároveň určil za spravodajcu, preto predkladám túto informáciu a budem navrhovať ďalší postup. Pán predsedajúci, prosím, otvorte rozpravu.
Kollár Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) 139 prítomných, 137 za, 2 sa zdržali Uvedený návrh sme schválili.
Kolíková, Mária, ministerka spravodlivosti SR (2021-11-11):
Vážený pán poslanec Čepček, s ohľadom na terminológiu, ktorú ste použili, väzňov, to sa veľmi nepoužíva, predpokladám, že myslíte obvinených, ktorí sú vo väzbe, tak budem sa na nich sústrediť, že to chcete porovnať. V prvom rade chcem povedať, že, samozrejme, v ústavoch na výkon trestu odňatia slobody a výkon väzby robíme všetky opatrenia k tomu, aby sa predchádzalo akýmkoľvek úmrtiam, osobitne tým, ktoré by mohli súvisieť so samovraždou alebo s pokusom o samovraždu, a robíme k tomu aj aktuálne opatrenia ďalšie, aby sme to eliminovali v maximálnej možnej miere. Treba tiež povedať, keď sme porovnávali štatistiky s ostatnými krajinami, tak naša štatistika je na tom, by som povedala, veľmi dobre aj v porovnaní s ostatnými európskymi krajinami. Ale na to ste sa nepýtali. Takže keď sa pýtate teda na obvinených a na úmrtia, tak vám budem hovoriť čísla obvinených, ktorí zomreli v ústavoch teda na výkon väzby a plus tí, predpokladám, že chcete vedieť možno, aj keď ste to tak presne neštrukturovali, ktorí zomreli z dôvodu úspešnej samovraždy. V roku 2016 zomreli traja obvinení z iných dôvodov ako z toho, ktorý by súvisel so samovraždou. Z dôvodu samovraždy štyria. V roku 2017 zomreli traja plus štyria z dôvodu samovraždy. V roku 2018 zomreli štyria plus dvaja z dôvodu samovraždy. V roku 2019 zomrel jeden plus dvaja z dôvody samovraždy. V roku 2020 zomreli dvaja plus traja z dôvodu samovraždy. V roku 2021, teda od januára doteraz, zomreli dvaja plus dvaja z dôvodu samovraždy. Nech sa páči.
Saloň, Marián, poslanec NR SR (2020-05-13):
Ďakujem veľmi pekne. Ja, je veľká škoda, že pán minister odišiel, lebo som čakal, že budeme môcť si to konfrontovať, ako sa hovorí, že z očí do očí, ale nič, nič to. Áno, ja súhlasím s pánom ministrom, že tí, ktorí si nerobia svoju prácu tak, ako majú, tak majú na svojom pôsobení skončiť. Nikto to nehovorí plošne, veď ale dokonca už aj dnes zákon o štátnej službe umožňuje podľa § 75 do dvoch mesiacov od oznámenia upozornenia o závažnom porušení služobnej disciplíny konať príslušným nadriadeným, čiže môžu už aj dnes prepustiť, ak je vážne porušenie pracovnej disciplíny. Tak to beriem. Pán minister, čo ja som hlavne vyčítal, lebo k týmto veciam, čo sa týka riaditeľov úradov práce, a teraz už nových pozmeňovákov, sú to riaditelia daňových úradov, colných úradov a tak, ja som sa nevyjadroval k tomu, ako nechcem riešiť tieto, to rieši ministerstvo práce a tí, ktorí sa zaoberajú touto agendou. Mne išlo hlavne o to, že ak ste chceli robiť novelu zákona o štátnej službe, tak ste mali, ak boli dôvody spojené s 
COVID-om, tak ste mali prísť s tým zákonom samostatne, a nie prilepiť to k zákonu 281 o ozbrojených silách a takto zdehonestovať zákon ministra obrany. Lebo pri všetkej úcte, zákon o štátnej službe v takom znení, v akom je, a pozmeňováky, aké tam sú, s ministrom obrany nemá ale nič spoločné, takže o tom mi vlastne išlo. Aj celý čas, aj na výbore vlastne som konfrontoval to, že prečo je zákon 55 prilepený k 281-ke. Veď jednoduchým spôsobom ste to mohli dať v skrátenom legislatívnom konaní, samostatne zákon o štátnej službe, a mohli ste tam riešiť presne zamestnancov, ktorí si neplnia svoje povinnosti, ktorí jednoducho alebo sú v krízových štáboch a jednoducho neni na nich spoľah. Veď vo finále šéfovia okresných krízových štábov sú prednosta okresných úradov, prednostovia okresných úradov, prečo nie sú vymenení ešte, keď sú naši politickí nominanti? Aký je na to dôvod? Však meňte, mali ste ich vymeniť hneď!
Horváth, Zoltán, poslanec NR SR (2011-05-19):
Ďakujem. V súlade s rokovacím poriadkom odporúčam návrh prideliť ústavnoprávnemu výboru, výboru pre financie a rozpočet, výboru pre obranu a bezpečnosť, výboru pre hospodárstvo, výstavbu a dopravu a výboru pre sociálne veci. Za gestorský výbor navrhujem výbor pre sociálne veci, pričom odporúčam, aby o návrhoch rozhodli výbory do 30 dní a gestorský výbor do 32 dní. Prosím, dajte hlasovať.
J. Podmanický, poslanec: (2008-04-09):
Vy ste si jednoducho postavili svoj prejav politicky, začali ste omieľať v rôznych variáciách slová „sloboda slova“, „sloboda názoru“ – tak ako v SDKÚ? Pán poslanec Dzurinda, vy nemáte hanby, vy nemáte hanby po tom, ako ste pred dvoma týždňami zvalcovali svojich názorových oponentov, hovoriť o nás, že robíme politiku robustnú a politiku brutálneho tlaku?! Pán poslanec Dzurinda, že vám doslova jazyk nezdrevenie alebo neodpadne po tom, ako ste pred časom vymazali názorových oponentov, hovoriť o tom, že v rokovaniach treba hľadať spoločné riešenie atď. a tie ďalšie krásne frázy, ktoré ste povedali. No, pán poslanec Dzurinda, že máte tú drzosť po tom, ako ste dali náhubok tým, ktorí majú iný názor vo vašej vlastnej strane, hovoriť o tom, že my chceme vygumovať akýkoľvek iný názor. No je to naozaj neuveriteľné. A keby som mal viac času, tak možnože by bolo veľmi zaujímavé ísť troška viac do histórie a pozrieť sa, aké kroky sa diali počas vašej vlády. Za tejto vlády sa novinári, nepohodlní novinári neinternovali na 28. poschodí, za tejto vlády sa neodpočúva mienkotvorný denník, za tejto vlády sa neposielajú kukláči na predsedu najsilnejšej opozičnej strany. Pán Dzurinda... (Prerušenie vystúpenia časomierou. Potlesk.)
Sárközy, Irén, poslankyňa NR SR (2019-03-27):
Vážená pani podpredsedníčka, vážené panie poslankyne; ani nevidím; vážení páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval vládny návrh zákona v druhom čítaní do 7. mája 2019. Zo znenia vládneho návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie vládneho návrhu zákona vo výbore v zmysle uvedeného rozhodnutia predsedu Národnej rady. Vážená pani predsedajúca, prosím, otvorte všeobecnú rozpravu.
M. Hort, podpredseda NR SR: (2007-09-14):
Pani kolegyňa, dám teraz predsa len priestor, aby tí, ktorí na to čakajú, sa mohli prihlásiť ústne do rozpravy, a hneď potom prvá pôjdete vy do rozpravy ako navrhovateľka. Čiže ukončili sme rozpravu všetkých, ktorí boli písomne prihlásení, a teraz sa pýtam, kto k tomuto návrhu zákona sa chce do rozpravy prihlásiť ústne. Sú to pán poslanec Ivančo, pán poslanec Goga, pán poslanec Šimko Jozef, pán poslanec Slafkovský, pán poslanec Devínsky, pán poslanec Mikloš. Uzatváram možnosť prihlásenia sa do rozpravy ústne. A slovo ako spravodajkyňa v súlade s rokovacím poriadkom dostáva teraz pani poslankyňa Rosová.
Laurenčík, Milan, podpredseda NR SR (2021-05-28):
Ďakujem, pán minister, prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre financie a rozpočet pánovi poslancovi Milanovi Kuriakovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru, nech sa páči.
P. Goga, poslanec: (2007-05-09):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý aj účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet, o finančnom dosahu na rozpočet obcí. Ďalej osobitná časť dôvodovej správy obsahuje aj odôvodnenie jednotlivých ustanovení. Návrh zákona obsahuje doložku nezlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená, je ponechaná na vnútroštátnu právnu úpravu. Návrh sa nedotýka prioritných oblastí uvedených v čl. 70 Európskej dohody o pridružení a v čl. 81 upravujúcom oblasť životného prostredia. Problematika návrhu zákona nie je prioritou podľa Partnerstva pre vstup. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený vládny návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 13. apríla 2007 č. 254 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre obranu a bezpečnosť a Výbor Národnej rady Slovenskej republiky pre ľudské práva, národnosti a postavenie žien. Za gestorsky výbor navrhujem Výbor Národnej rady Slovenskej republiky pre verejnú správu a regionálny rozvoj a odporúčam, aby výbory predmetný vládny návrh zákona prerokovali v lehote do 18. júna 2007 a gestorsky výbor do 19. júna 2007. Pani podpredsedníčka, prosím, otvorte rozpravu.
Benčík, Ján, poslanec NR SR (2022-02-23):
Keď budú ticho, budú počuť. (Reakcie z pléna.) Ladislav: „Skončí ako Ceaušescu v Rumunsku. Boh im pomáhaj!“ (Reakcie z pléna. Ruch v sále.) Irena: „Vlastizradcovia končili v histórii na šibenici alebo na popravisku. Dúfam, že príde ten čas, keď sa história zopakuje.“ Boris: „Všetkých povešať.“ (Prerušenie vystúpenia predsedajúcim.)
M. Hort, podpredseda NR SR: (2009-06-19):
Pán poslanec Ján Kovarčík, nech sa páči, je tu priestor na vaše vystúpenie v rozprave.
Mego, Jaroslav, poslanec NR SR (2024-02-13):
Pán predseda, keďže sme hlasovali o pozmeňujúcich návrhoch zo spoločnej správy a o pozmeňujúcom návrhu z rozpravy a návrh zákona prerokúvame v skrátenom legislatívnom konaní, sme v treťom čítaní . Otvorte, prosím, rozpravu.
Grendel, Gábor, podpredseda NR SR (2023-01-24):
V rozprave teraz vystúpi pán poslanec Robert Fico. Pripraví sa pán poslanec Ľuboš Blaha.
Blanár, Juraj, podpredseda NR SR (2023-06-22):
Pán poslanec Šefčík, môžete reagovať na faktické poznámky.
P. Hrušovský, predseda NR SR: (2003-12-16):
(Hlasovanie.) 118 prítomných, 4 za návrh, 104 proti, 10 sa zdržalo. Bod 112 zo spoločnej správy sme neschválili. Teraz budeme hlasovať jednotlivo o bodoch 12, 27, 74 a 100, ktoré poslanci navrhli na samostatné hlasovanie. Teraz pristúpime k hlasovaniu o bode 12 zo spoločnej správy. Páni poslanci, hlasujeme o bode 12. (Hlasovanie.) 119 prítomných, 85 proti, 34 sa zdržalo. Neschválili sme bod 12 zo spoločnej správy. Budeme hlasovať o bode 27 zo spoločnej správy. Ľ. Navrátilová, poslankyňa: Proti.
Lipšic, Daniel, poslanec NR SR (2015-05-19):
... odporúčal vám ten návrh stiahnuť, lebo sa výrazne dehonestuje rokovanie tohto parlamentu.
Matovič, Igor, poslanec NR SR (2012-06-29):
Iba na pána poslanca Martvoňa. Hovoril si, že poslanci by mali pracovať a ľudia by nemali robiť prácu za nich. A práve o to ide, že keď budú mať ľudia pocit, že poslanci nepracujú, ja si myslím, že veľakrát ho majú, tak vtedy dajme im možnosť, aby tú prácu si mohli odrobiť. Ja som použil aj príklad pri tej úvodnej reči trestnoprávna imunita. Ľudia 22 rokov na Slovensku majú pocit, že poslanci si nerobia svoju prácu, lebo si ešte stále trestnoprávnu imunitu nezrušili, ale ak by mali v rukách reálny nástroj použiteľný, a teda vykonateľné referendum, tak v tom prípade dávno by tú prácu za poslancov urobili. Čiže takto čisto to myslím. Naozaj to neberiem čierno-bielo, že si máme, ako si spomínal, vybrať cestu, či zastupiteľské demokracie, alebo teda odovzdať moc čisto ľuďom do rúk. Ako je to doplnok, doplnok vtedy, kedy poslanci v parlamente nie sú schopní prijať, nechcú prijať nejaké rozhodnutie, tak vtedy by mali možnosť ho prijať ľudia miesto nich.
Blaha, Ľuboš, poslanec NR SR (2015-06-24):
Ďakujem pekne. Pán kolega, plne s vami súhlasím, že treba pomáhať utečencom, tým ľuďom, ktorí sú prenasledovaní, a tam sa zhodneme. Zhodneme sa aj s vládou, ktorá úplne jasne hovorí, že dobrovoľne musíme pomáhať, ale odmietame princíp povinných kvót, samozrejme, že utečencom pomáhať chceme. Zároveň sa s vami zhodneme aj v tom, že treba bojovať proti xenofóbii, islamofóbii a tak ďalej, čiže to sme úplne zajedno, proti rasizmu, fašizmu, tam nie je žiadna nezhoda. A dokonca s vami plne súhlasím s vašou analýzou Eritrey, kde ste, citujem vás, hovorili veľmi správne, tí ľudia sú tam verbovaní a musia robiť za dva doláre denne dvanásť hodín denne nútené práce. Lenže toto sa nedeje iba vo vojenskom štáte Eritrea, to sa deje prakticky v každej africkej krajine, ale nie kvôli vojenským režimom, kvôli západným koncernom. Takisto za dva doláre denne dvanásť hodín denne sa robí v Hondurase v Strednej Amerike, kde to robia nadnárodné korporácie, západné nadnárodné korporácie. Zoberte si, aká je situácia v Maquiladora, viete, o čom hovorím, čo sa deje v Hondurase, v Kostarike, aká je situácia v Sierra Leone, v Kongu, aká je situácia v Burundi, v Libérii, kde sú tie západné koncerny, ktoré takto otročia ľudí. To nie sú vojnové štáty, takže treba, samozrejme, upozorniť aj na tie vojny. A samozrejme, že máte pravdu, v Etiópii čínske koncerny, jasné, jasné. Problém je to, čo pápež František nazval štrukturálne zvrhlý ekonomický systém. S tým ja mám problém. Teraz je úplne jedno, či sa bavíme konkrétne o západnej nadnárodnej korporácii, alebo čínskom koncerne. Bavíme sa o štrukturálne zvrhlom ekonomickom systéme, a ten, žiaľ, podporujú aj také inštitúcie, ako je Medzinárodný menový fond, Svetová banka, a podporujú to aj západné veľmoci. Iba si to pomenujme, Západ sa nemôže zbaviť zodpovednosti za to, čo napáchal v Afrike, o to ide.
P. Pelegrini, poslanec: (2006-12-07):
A čo sa týka informatizácie, dobre ste povedali, že keď ste nastúpili do vlády a rozbiehali ste informatizáciu, tak Slovensko bolo v plienkach. Po štyroch rokoch alebo po ôsmich sme asi tretí od konca. Takže to dieťa z tých plienok až tak veľmi za vášho vládnutia nevyrástlo. Ďakujem. (Potlesk.)
Vons, Peter, poslanec NR SR (2022-02-03):
Ďakujem. Marek, tak ja som sa tiež prihlásil s faktickou poznámkou, lebo keď som videl, že kto sa tam všetko, ako idú na teba reagovať, tak, samozrejme, určite si nečakal nič pozitívne, že zaznie, ale myslím si, že oni nechcú pochopiť vlastne, čo si im chcel vysvetliť. Ty si im chcel vysvetliť to, že teraz tuná predkladajú návrhy, čo by sa všetko malo robiť, ale keď oni boli pri moci, nič z toho neurobili. Práve naopak. Okrádali nenápadne tento národ a čím dlhšie boli pri vláde, tým si viacej dovoľovali. Výsledky, samozrejme, vieme. Sú na prokuratúre, niektorí sú zavretí a tak ďalej. Takže ja oceňujem tvoju odvahu jednak, že si to dokázal takto povedať aj na príklade. Takže ja ti za to ďakujem, samozrejme, a nenechaj sa znechutiť týmito rečami, pretože nič iné sa ani neočakávalo. Veď vieš, ako sa hovorí, že trafená hus vždycky zagága, takže bola to reakcia taká, aká sa dala čakať.
Číž, Miroslav, podpredseda NR SR (2014-11-25):
Takže, vážené kolegyne, kolegovia, dovoľte, aby sme pokračovali v rokovaní o schválenom programe. Ešte predtým mi dovoľte teda poďakovať aj mne za dôveru tým pánom poslancom, ktorí v tých voľbách podporili moju kandidatúru. Rovnako chcem zvýrazniť pre kolegov, ktorí hlasovali inak, že budem sa snažiť svoju funkciu vykonávať v súlade naozaj s etickým kódexom, ktorý možno predpokladať pre rokovanie parlamentu a budem sa snažiť byť aj spravodlivý a objektívny a hľadať konsenzus. Takže podľa schváleného programu, ďakujem pekne, podľa schváleného programu pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Tento návrh vlády má tlač 1316 a z poverenia vlády Slovenskej republiky tento návrh odôvodní pán minister spravodlivosti Tomáš Borec. Takže ho prosím, aby sa ujal slova.
Hrušovský, Pavol, podpredseda NR SR (2010-08-10):
Kľud, panie poslankyne, páni poslanci.
Blanár, Juraj, podpredseda NR SR (2023-06-22):
Ďakujem, pán spravodajca, takže hlasovať o tomto bode budeme o sedemnástej hodine dnes. Prerušujem rokovanie o tomto bode programu. Ďakujem pani ministerke, poverenej pani ministerke aj pánovi spravodajcovi. A pristúpime k prerušenej rozprave v druhom čítaní o návrhu poslankyne Bittó Cigánikovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach. Je to tlač 1649. Pani predkladateľka Bittó Cigániková sa nachádza v rokovacej sále, rovnako vidím aj pána spravodajcu Mareka Krajčího a budeme pokračovať teraz písomne prihlásenými poslancami do rozpravy. Ako prvý vystúpi pán poslanec Igor Matovič, ktorý bude vystupovať ako poverený člen poslaneckého klubu OĽANO, po ňom sa pripraví pán poslanec Marek Šefčík. (Pokračovanie rokovania o návrhu poslankyne Národnej rady Slovenskej republiky Jany Bittó Cigánikovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1649.)
Madej, Róbert, poslanec NR SR (2011-05-27):
Ďakujem veľmi pekne. Chcel by som sa v prvom rade poďakovať všetkým za faktické poznámky, pretože napriek pokročilému času som rád, že táto téma vzbudzuje diskusiu, čo je mimoriadne pozitívne, lebo je vážna, potrebná a určite vyriešenie každej otázky môže byť na prospech ľudí. Pani poslankyňa Jurinová, som trošku sklamaný z vášho osobného prístupu a osobných invektív. Kto mňa osobne, profesionálne pozná, vie, že som sa zúčastnil mnohých konaní, ktorých predmetom bola úprava práv a povinností k maloletým deťom, a takéto osobné invektívy sú mimoriadne nemiestne. Pani poslankyňa Kiššová, nesúhlasím s vami v tom, že vy v tomto návrhu hovoríte o tom, že sú splnené podmienky za predpokladu, že budú splnené podmienky na striedavú osobnú starostlivosť. Podľa návrhu, ktorý ste vypracovali, ten návrh spočíva v tom, že každý z rodičov má vytvorené podmienky pre osobnú starostlivosť individuálnu. Vtedy sa dá dieťa do striedavej – a toto je podstata vášho problému. Lebo podmienky na osobnú starostlivosť u jedného rodiča a podmienky na osobnú starostlivosť u druhého rodiča, keď sú splnené, neznamená, že dokopy to znamená, že sú splnené podmienky na striedavú osobnú starostlivosť. Pán poslanec Krnáč spomínal sám, že zákon je šitý horúcou ihlou, keď už pred podaním návrhu zákona predpokladá, že bude musieť byť k tomu pozmeňovací návrh. Sme v prvom čítaní a ja sa vyjadrujem k návrhu, ktorý vidím. Pán poslanec Viskupič povedal, že mám predložiť pozmeňovací návrh, ale toto riešenie je zlé. Nemáte čím byť sklamaný. Máte byť sklamaný tým návrhom. A ďakujem pánovi Solymosovi a pani Tomanovej.
Martvoň, Anton, poslanec NR SR (2015-04-23):
Ďakujem pekne. Pán poslanec Beblavý, no, viete, to bolo ponímanie tohto problému z vašej strany, čo ste tu povedali. No nezamedzíte tomu, že sociálnodemokratická vláda prišla s riešením, našla riešenie. Výsledkom toho celého je podpísané memorandum s veriteľmi Váhostavu, jednoducho to je holý fakt. Zasa Robert Fico musel vyriešiť problém, ktorý vznikol za Radičovej vlády. Ako vy hovoríte, že v podstate je to zlé riešenie, dobre, môžte kritizovať. Ale viete, aké by bolo riešenie pravicovej vlády? Riešenie pravicovej vlády, vaše, by určite bolo, že živnostníkom by ste povedali, že išli do podnikateľského rizika, prebehla reštrukturalizácia podľa zákona, podľa teda zákona, ktorý nastavil kedysi pán Lipšic a pani Žitňanská, no a, žiaľbohu, podnikateľské riziko. To by bolo riešenie vašej vlády. Len jednoducho SMER je v tomto odlišný. Hovoríte, že štandardný postup by bol, že veritelia vyhodia majiteľa firmy. Nie, štandardný postup je, že keď firma nemá na splácanie a nemá na vyplatenie veriteľov, pôjde do konkurzu. Ale tu niekto vymyslel chiméru s názvom reštrukturalizácia, aby bohatí sa vedeli zbaviť dlhov a mohli zostať naďalej bohatými, teda v tých firmách. A teraz my to musíme riešiť. Pán Beblavý, vy hovoríte o vláde SMER-u ako o schránkovej vláde. To hovoríte vy, čo ste boli v SDKÚ a prevalil sa škandál financovania SDKÚ cez schránkové firmy?! To hovoríte vy? Ďalej spomínate tu, že by sa mali prijímať, to, alebo také riešenie, ale, viete, vaše vystúpenia sú iba v tom, že čo by sa malo, ale keď ste boli vy reálne pri moci, s ničím ste neprišli, nič ste neriešili. Čiže vaše vystúpenie vyznieva ako nejaký paranormálny jav, o ktorom každý hovorí, ale nikto ho nikdy nevidel.
Švejna, Ivan, poslanec NR SR (2013-06-17):
Ďakujem. No, čo sa týka toho hlasovania, tak akokoľvek by ste to chápali, ale faktom zostáva to, že vládni poslanci jednomyseľne schválili tento záver, pričom všetci ostatní sme boli proti. To znamená, že my sme to chápali tak, že preto sme boli proti, pretože sme chápali to tak, že obmedzujete nejakým spôsobom náš výkon teda tej kontroly. A možno ešte zdôrazním, že ešte aj po tom hlasovaní zase prišlo, zase nové mediálne informácie, ktoré proste dovtedy neboli známe. A dokonca, ja neviem, myslím si, že pán Galko teraz oznámil, že ešte nejakí ľudia vystúpia alebo tak ďalej. Neviem o tom nič, hej. Ja len hovorím o princípe, že v každom prípade ten kontrolný výbor v rámci zákona, všetko v rámci, teda aby mal mať to právo relevantnej a primeranej kontroly. Ďakujem.
Kaliňák, Robert, podpredseda vlády a minister vnútra SR (2012-10-18):
Ďakujem pekne. Vážený pán predseda, dámy poslankyne, páni poslanci, toto boli racionálne návrhy, i keď trošku pozmením to, že to nie je jedna osoba = jeden pas, ale každá osoba = pas, pretože de facto aj dieťa môže mať viacero pasov, ale to neznamená, že sa nemôže stať to, čo vy hovoríte. Čiže to je jedna z vecí. Druhá z vecí je, že naozaj tieto dva fakty sú veľmi dôležité. My sme pôvodne ani nemali na tom záujem, pôvodne sme stále mali záujem na tých plnomocenstvách a spoločnom vybavovaní dokladov, pričom teda právne to bolo označené za protiústavný prístup, lebo zverenie do výchovy je jedna vec podľa tohto názoru právneho a zákonné zastupovanie tým obmedzené nie je teda vraj podľa toho právneho stavu. Sám som podporovateľom skôr myšlienky toho, že pas je tak dôležitá vec, že by tu malo byť súhlasné vyhlásenie rodičov, k čomu, myslím, by sme sa mohli nejako aj skúsiť dostať. To je prvý moment. A druhý moment je ten, ktorý hovorí, a to je už medzinárodný problém, to už nie je náš problém, lebo vlastne bez ohľadu na rakúskeho alebo amerického colníka, tak naozaj to nie je len vtedy, keď matka má úplné iné meno ako dieťa, už len preto, že Kováč, Kováčová pre mnohých proste jednoducho to isté meno nie je. A z tohto pohľadu je to skôr téma, ktorú treba otvoriť aj na európskej úrovni. Neviem si predstaviť, zatiaľ ma to ešte nenapadlo, akým dostatočne dobrým dôkazom by bolo možné preukázať vzťah medzi tým, kto sprevádza dieťa, a dieťaťom samotným, pretože vlastne z toho pasu žiadna iná konektivita proste nevyplýva. (Reakcia z pléna.) Iste, len to je o doklad navyše, ktorý zase budú brániť v rámci slobody cestovania. V každom prípade sú to dva dobré dôvody na zamyslenie, ktoré by sme mohli v najbližšej dobe rozpracovať. Nič nebráni tomu, aby, keď dôjdeme na niečo spásonosné, tak sme sa vlastne k tomuto zákonu aj v tejto časti mohli vrátiť, ale tú otázku súhlasu budeme sa snažiť riešiť aj v rámci interných pravidiel. Ďakujem za vystúpenie. Dovidenia.
Hargaš, Ján, poslanec NR SR (2023-12-19):
Ďakujem za slovo, pán predsedajúci. Ďakujem, pán kolega, za pekný príhovor, taký oduševnený na túto nočnú hodinu, až som bol prekvapený. Ja som celý čas som sa pozeral do tých koaličných lavíc a ja som tak rozmýšľal, že čo si myslia tí koaliční poslanci, že naozaj mi to išlo hlavou, že čo si teraz myslia, keď ty sa im takto prihováraš a snažíš sa z nich nejak rozdúchať ten zápal pre nejakú profesionálnu česť, alebo ja neviem, jak to mám nazvať, a že či si oni myslia, že vlastne ale sme borci, ale to dávame teda, že valcujeme tu jeden zákon za druhým. Ja neviem. A druhá vec, čo som si potom kládol otázku pre seba, je, že dobre, veď vyzývame ministrov, aby išli do rozpravy a tým sa vystavia riziku faktických poznámok a že nebudeme s nimi súhlasiť a vznikne nejaká rozprava. Dobre, tak rozpravu nechcete, ale že faktická poznámka, to je taký návrh môj, že kolega Dubéci k vám tu apeloval na to, ako vykonávate svoj mandát. A ja naozaj, ja sa trochu bojím o to, že aké pravidlá fungujú v tých koaličných poslaneckých kluboch, lebo keď ani dve minúty vám nedovolia niečo k tomu povedať bez toho, že by na vás niekto potom reagoval, to je zakázané. Tak ja naozaj mám trochu obavu, že akými metódami tam disciplína je vynucovaná. No a teraz ešte jednu takú akože průpovídku by som si dovolil, ja už som to tu raz citoval, ale opakovanie je matka múdrosti, taký pekný výrok: „Keď sa po voľbách formovala budúca vládna koalícia, povedal som, že nová vláda bude vládou všetkých slovenských občanov, nielen tých, ktorým budúci vládnym stranám odovzdali svoj hlas. A o to viac to platí aj o Národnej rade, v ktorej budeme spoločne sedieť aj zástupcovia koalície, ako aj opozície. Veľmi si želám, aby sme boli skutočne radou národnou, takou, ktorá myslí na celý národ a nielen na jeho časť.“ To povedal, ale zrejme to myslel iba akože, pán predseda parlamentu Pellegrini. (Potlesk.)
Hlina, Alojz, poslanec NR SR (2014-02-06):
Ja si to nebudem kaziť. Vy si plňte svoje povinnosti alebo si zmeňte rokovací poriadok. Nemôže sem niekto prísť nafúknutý ako balón s tým, že odbije si svojich pätnásť minút a zmizne. Keď chcel zmiznúť, mal povedať: „Prepáčte, odchádzam, zastúpi ma kolega. Bol by som to rešpektoval. A budem to rešpektovať. Môžete to sekundárne napraviť, že sem donesiete telefonické ospravedlnenie, že, žiaľ, sa to zabudlo a do budúcna sa to nestane. Budem to rešpektovať. Prosím vás pekne, vydržte to so mnou, vydržte to, naučte sa to. Som to avizoval dopredu. Minule som to avizoval. Teraz to avizujem. Keby bol prišiel a povedal, že bude musieť odísť, zastúpi ho, nepoviem pol slova. Prišiel a povedal, že bodu hodina otázok a interepelácií sa nezúčastní pán minister vnútra, zastupuje ho pán Počiatek, a pán minister Žiga, zastúpi ho pán, neviem, kto ho zastupoval, Jahnátek. To je celé, čo povedal. Môžete si to prehrať. Keď vám pán Knapp doniesol toto, nech vám donesie prepis toho, čo povedal. Nepovedal, že odchádza, bol povinný tu byť.
Gál, Gábor, minister spravodlivosti SR (2019-06-20):
Ďakujem pekne za slovo, pani predsedajúca. Vážené dámy, vážení páni, dneska už som zastupoval ministra dopravy a aj (vyslovené s pobavením) ministra životného prostredia, tak do tretice aj pani ministerku, ktorá ma poprosila o túto láskavosť, ktorej som veľmi rád vyhovel. V zmysle § 26 ods. 2 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov Dozorná rada Úradu pre dohľad nad zdravotnou starostlivosťou má päť členov, ktorými sú predseda dozornej rady, podpredseda dozornej rady a ďalší traja členovia dozornej rady. V súlade s § 26 ods. 8, prvá veta zákona, „výkon funkcie člena dozornej rady sa končí uplynutím jeho funkčného obdobia“. Nakoľko päťročné funkčné obdobie uplynie členom dozornej rady doc. MUDr. Martinovi Huorkovi dňom 24. júna 2019, týmto dňom mu končí výkon uvedenej funkcie v dozornej rade. Z dôvodov, že v súčasnosti je neobsadené ďalšie miesto člena dozornej rady, navrhuje sa zvoliť dvoch členov dozornej rady. Podľa § 26 ods. 3 zákona členov dozornej rady volí a odvoláva Národná rada Slovenskej republiky na návrh vlády Slovenskej republiky. V nadväznosti na uvedené sa predkladá Národnej rade Slovenskej republiky návrh na voľbu JUDr. Ing. Jozefa Ráža a doc. MUDr. Juraja Váňu za členov dozornej rady. Navrhovaní kandidáti splnili všetky zákonom stanovené požiadavky na voľbu do uvedených funkcií. Ďakujem pekne za pozornosť.
B. Bugár, podpredseda NR SR: (2006-02-02):
(Hlasovanie.) Prítomných je 134 poslancov, za 128, proti 1, zdržali sa 4, nehlasoval 1. Konštatujem, že tento procedurálny návrh sme schválili a, samozrejme, gestorský výbor potom prerokuje tento vládny návrh zákona. Budeme pokračovať v hlasovaní o vládnom návrhu zákona o bezpečnosti a ochrane zdravia pri práci a o zmene a doplnení niektorých zákonov (tlač 1341). Pán poslanec Horváth, ako spravodajca máte slovo.
Remišová, Veronika, poslankyňa NR SR (2017-06-14):
Ďakujem mojej kolegyni Erike Jurinovej za to, že zvlášť upozornila na to, že v skutočnosti asi by tam mal byť napísaný niekto iný ako títo predkladatelia. A ja sa v prvom rade čudujem MOST-u, že je tam poslankyňa za stranu MOST. To bol pre mňa šok a prekvapenie. Pani Pfundtner z MOST-u odôvodňovala v médiách túto novelu zákona zlými medziľudskými vzťahmi... (Ruch v sále.) Prosím, upozornite pána Hrnka... (Prerušenie vystúpenia predsedajúcim.)
Blanár, Juraj, podpredseda NR SR (2023-02-01):
Ďakujem, to bolo záverečné slovo pána predsedu rady. A teraz pán spravodajca. Poprosím o pokoj, pán minister, príde aj na vás rad, musíme dokončiť diskusiu.
Košútová, Magda, poslankyňa NR SR (2012-12-18):
Ďakujem. Pán predseda, dajte, prosím, hlasovať o tom, že Národná rada v súlade s vaším rozhodnutím pridelila predmetný vládny návrh zákona výboru pre pôdohospodárstvo, životné prostredie a ochranu prírody a Ústavnoprávnemu výboru Národnej rady Slovenskej republiky. Ďalej, aby sa za gestorský výbor určil hlasovaním Výbor Národnej rady pre pôdohospodárstvo a životné prostredie s tým, že výbory prerokujú predmetný návrh zákona do 30 dní a gestorský výbor do 32 dní od prerokovania v Národnej rade Slovenskej republiky.
Hrušovský, Pavol, predseda NR SR (2012-02-03):
Nemusí.
Blanár, Juraj, podpredseda NR SR (2022-12-21):
Toľko v rozprave, ale predsa len faktická poznámka na vaše vystúpenie jedna. Pán poslanec Kuriak a potom sa ešte prihlásil pán navrhovateľ do rozpravy. Takže nech sa páči.
Pellegrini, Peter, predseda NR SR (2015-10-06):
Ďakujem veľmi pekne. Po krátkom váhaní pán spravodajca sa vyjadril, že predsa len nevystúpi so záverečným slovom. Preto prerušujem rokovanie o tomto bode programu. Teraz poprosím pána poslanca Hlinu, aby ako navrhovateľ uviedol v prvom čítaní návrh poslancov Národnej rady Slovenskej republiky Alojza Hlinu a Pavla Zajaca na vydanie zákona o jednorazovom mimoriadnom oddlžení obyvateľstva (zákon o oddlžení obyvateľstva) a o doplnení niektorých zákonov . Návrh zákona je pod tlačou 1778. Návrh na jeho pridelenie na prerokovanie výborom je v rozhodnutí č. 1793. Dávam teraz slovo pánovi navrhovateľovi, pánovi poslancovi Alojzovi Hlinovi. Nech sa páči.
P. Frešo, poslanec: (2008-07-02):
Ja si myslím, že v ďalšom období, a myslím si, že toto hovorím aj za svojich kolegov z SDKÚ – DS, naozaj tieto pozície by mali byť obsadzované tendrami, malo by byť každému jasné čo a prečo, alebo kto a prečo na ktorú pozíciu sa dostáva, nakoľko z tohto celého, čo aj pán minister povedal, aj vlastne ako sledujem tú diskusiu v médiách, je úplne zrejmé, že túto pozíciu alebo tieto pozície sú obsadzované čisto politicky na základe politického kľúča. Nie je tam žiadne kritérium o tom, ako ten človek bol výkonný na predchádzajúcich pozíciách a dokonca zdá sa, že aj isté zdravotné výkyvy sa tam nejako neberú do úvahy. Ja si myslím, že ozaj táto vláda má šancu nastaviť tú latku vyššie. Bohužiaľ, počas tejto vlády tá latka spadla do blata, ešte občas po nej aj párkrát prejdeme a nielen v tomto prípade, ale aj v tých ostatných spomínaných prípadoch. Myslím si, že jednoducho takýto návrh je hanba. Ďakujem pekne.
Hraško, Igor, poslanec NR SR (2015-03-20):
Ďakujem pekne, pani predsedajúca. Vážené kolegyne poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o obecnom zriadení, tlač 1433. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správy a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30. apríla 2015 a gestorský výbor do 4. mája 2015 od prerokovania návrhu zákona v Národnej rade v prvom čítaní. Prosím, pani predsedajúca, otvorte všeobecnú rozpravu.
F. Mikloško, poslanec: (2008-02-12):
Hovorili ste o Európskej únii. Ja si myslím, že Európsku úniu môžeme spomínať v tom, žeby sme tu išli hlasovať o niečom, čo tu ani neodznelo. To už bude potom, čo prijmeme Lisabonskú zmluvu. Ale zatiaľ nebola prijatá. A mňa by zaujímalo normálne, podľa zdravého rozumu, čo vedie k tomu po tom vystúpení pána poslanca Lipšica, že to takýmto spôsobom chceme odtiaľ vyňať. Ďakujem.
Lajčák, Miroslav, minister zahraničných vecí a európskych záležitostí SR (2019-02-14):
Vážený pán poslanec, zopakujem, že išlo o prvú návštevu ministra zahraničných vecí Spojených štátov na Slovensku po dvadsiatich rokoch, kedy nás v novembri 1999 navštívila vtedajšia ministerka Madeleine Albright. Počas môjho rokovania s ministrom Pompeom sme prerokovali bilaterálne otázky s dôrazom na spoluprácu v oblasti obrany, ale aj hospodárstva, rovnako tak aktuálne bezpečnostné a zahraničnopolitické témy. Informoval som ho o prioritách nášho predsedníctva v Organizácii pre bezpečnosť a spoluprácu v Európe. Využil som stretnutie aj na zdôraznenie dôležitosti a praktického významu transatlantického partnerstva a tiež na prezentovanie postojov Slovenskej republiky, ale aj Európskej únie k viacerým regionálnym i globálnym otázkam. Sústredili sme sa na západný Balkán, kde sme hovorili o dialógu medzi Belehradom a Prištinou. Hovoril som o ako o mojom videní v Bosne a Hercegovine. Diskutovali sme o ďalších aktuálnych témach, ako je Ukrajina, Rusko, Čína, Venezuela, ale tiež sme sa venovali aktuálnemu dianiu na Strednom a Blízkom východe a tiež na Kórejskom polostrove. Počas rokovaní s mojím americkým partnerom sme hovorili aj o negatívnych následkoch amerických colných opatrení. Spojené štáty chcú byť partnerom Slovenska aj Európskej únie. Chceme pracovať v slobodnom a férovom systéme, kde je obchod vzájomný, existuje férová súťaž a obe ekonomiky rastú. Návšteva potvrdila vysokú úroveň vzájomných vzťahov a spolupráce medzi Slovenskom a Spojenými štátmi americkými a potvrdila vysoký kredit, ktorý Slovensko má u kľúčových zahraničných partnerov. Minister Pompeo počas návštevy opakovane ocenil našu krajinu, jej ekonomické výsledky a vyzdvihol ju ako príklad pre ostatných spojencov v rámci Severoatlantickej aliancie. Skončil som.
Sulanová, Magdaléna, poslankyňa NR SR (2022-05-05):
Ďakujem pekne za slovo. No vidím, že to nemá zmysel, na primitívnosti pani Cigánikovej už reagovať nebudem. Ja ju len jednoducho ľutujem, ona je chudera. Jednoducho môžem tu hovoriť toto a proste ona nemá na to kapacitu, aby pochopila, o čo sa tu jedná, o morálku, etiku a tak ďalej, bude si mlieť svoje. Jednoducho je to zbytočné. Kolegom z opozície ďakujem, myslím, že vieme, o čo sa tu jedná a jednoducho mne nejde o to, že kritizujete, ale mne ide o tú úroveň. Vy môžete povedať je to zlé, nesúhlasíme, to je a tak ďalej a tak ďalej, lenže tu sa zaviedlo za dva roky a občanom to nesmierne vadí. Hovoria, že to je jedna krčma, nie Národná rada. Tu sa používajú oplzlé slová, tu sa urážajú ľudia. Jednoducho každý má právo na svoj názor, aj vy máte právo kritizovať naše predkladané názory, my máme vaše, ale má to byť kultivované a na úrovni. A za názor niekoho, že je to nechutné a že vy ste taká, onaká, no toto je, toto je už jednoducho morálne dno a celá táto tendencia Národnej rady. O to tu ide. Hej? A keď ja mám nejaký názor a nesúhlasím s druhým, tohoto človeka začať za to urážať, o to tu ide. Stále to neviete pochopiť, že opozícia a koalícia sú jak mačka a pes, to je jasné, nezhodneme sa a kritizujeme sa navzájom, resp. povinnosťou opozície je kritizovať, ale má to byť na úrovni. A nie tieto primitívnosti, čo ste vy tu, koalícia, zaviedli. Sú tu aj poslanci z koalície, ktorí sú kultivovaní, sú na úrovni, ale máme takých, ktorí tu skutočne vzhľadom na svoje... (Prerušenie vystúpenia časomerom.)
Jurinová, Erika, podpredsedníčka NR SR (2014-01-30):
Prosím, aby ste nekričali, je vyhlásená krátka prestávka, do 10.00 hodiny je krátka prestávka. (Reakcia z pléna.)
I. Šimko, minister vnútra SR: (2001-10-04):
Z uvedeného vyplýva, že každá takto registrovaná politická strana alebo politické hnutie, ako aj koalícia zložená z takýchto politických subjektov ak podá kandidátsku listinu a táto bude volebným orgánom zaregistrovaná a splní aj ďalšie podmienky, ktoré zase stanovuje volebný zákon, môže sa volieb zúčastniť. Samozrejme, pán poslanec, okrem všetkých týchto podmienok, ktoré sú stanovené zákonom o združovaní v politických stranách a v politických hnutiach, ešte existuje všeobecná podmienka, ktorá platí pre celý náš právny poriadok, pre platnosť právnych úkonov, že taký úkon musí byť myslený vážne. A existuje pochybnosť o tom, že taký úkon je myslený vážne, tak príslušný orgán si túto otázku aj môže preverovať. Ďakujem pekne.
Blanár, Juraj, podpredseda NR SR (2023-05-24):
Pán poslanec Alojz Baránik ako spravodajca za gestorský ústavnoprávny výbor teraz uvedie spravodajskú informáciu, nech sa páči.
Laurenčík, Milan, podpredseda NR SR (2021-02-05):
Na vaše vystúpenie evidujem 16 faktických poznámok. Ukončujem možnosť prihlásiť sa s faktickou poznámkou. Ako prvý vystúpi pán poslanec Martin Beluský.
Danko, Andrej, podpredseda NR SR (2023-11-23):
39. Aj sa vám ospravedlňujem, pán poslanec Cech. Pani poslankyňa Plaváková.
Markovič, Peter, poslanec NR SR (2010-12-02):
Hlasovať o pozmeňujúcom návrhu pána poslanca Rašiho nie je možné, vzhľadom na to, že sme schválili bod spoločnej správy 66. Takže pán podpredseda.
Burian, Jozef, poslanec NR SR (2017-10-19):
Pán predsedajúci, dajte hlasovať o pozmeňujúcom návrhu pani poslankyne Kuciaňovej.
Vaľová, Jana, poslankyňa NR SR (2016-09-12):
Ďakujem pekne. Pán predsedajúci, možno trošku poruším rokovací poriadok, ale moji predrečníci tiež nedali procedurálny návrh. Chcela by som povedať, že predsedajúci môže mať faktickú poznámku a chcem povedať, že keď pani Nicholsonová viedla schôdzu, tak po mne kričala: „zoberiem vám mikrofón, vypnem vás, nemáte čo o tom rozprávať“ a bežne to komentovala bez toho, aby sa prihlásila na faktickú poznámku. Ďakujem. (Prerušenie vystúpenia predsedajúcim.)